ลุ้นข่าวดี ตลาดแรงงานไทย หลังนายกรัฐมนตรีและคณะ เยือนซาอุดีอาระเบีย
นายสุชาติ ชมกลิ่น รัฐมนตรีว่าการกระทรวงแรงงาน กล่าวก่อนร่วมติดตามคณะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ไปเยือนราชอาณาจักรซาอุดีอาระเบียอย่างเป็นทางการ ระหว่างวันที่ 25-26 มกราคมนี้ ว่า ถือเป็นมิติใหม่ที่ดี ส่วนตัวรู้สึกตื่นเต้น เพราะไม่เคยเดินทางไปมาก่อน อีกทั้งซาอุดีอาระเบีย ยังถือว่ามีบุญคุณกับครอบครัวของตนเอง เนื่องจากบิดาเคยไปทำงานมาก่อน ซึ่งในอดีตเคยมีแรงงานไทย ได้เข้าไปทำงานที่ซาอุดีอาระเบีย ประมาณ 2 แสนคน และหลังจากการเดินทางเยือนครั้งนี้ จะมีข่าวดีสำหรับตลาดแรงงานไทยหรือไม่ ขอให้ติดตามรายละเอียดจาก นายกรัฐมนตรี และในวันพรุ่งนี้ หลังเดินทางกลับถึงไทยประมาณ 08.45 น. นายกรัฐมนตรี และคณะที่ร่วมเดินทาง จะเข้ารับการตรวจด้วยวิธี RT-PCR และเดินทางแบบ Seal Route กำหนดเส้นทางเฉพาะกลับไปยังบ้านพักและจะเข้ารับการตรวจ RT-PCR อีกครั้งในวันที่ 30 มกราคมนี้ ตามแนวทาง Test and Go